gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4099, del 03-10-2001 (2001/9343)

Informació pública de la modificació del projecte de reparcel·lació del sector PRM-3 A de l'Ajuntament de Cullera.
------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9343


Organisme emissor
:   Ajuntament de Cullera

Tipus de document
:   Anunci

Informació pública de la modificació del projecte de reparcel·lació del sector PRM-3 A de l'Ajuntament de Cullera. [2001/X9343]
  
Es fa públic, perquè en prengueu coneixement, que el senyor Carlos Córdoba Gallardo, en representació de Supermercados Sabeco, SA, en la seua qualitat d'agent urbanitzador del sector PRM3-A, ha sol·licitat, per mitjà d'escrit de data 08.08.2001 (RE núm. 8409), una modificació del projecte de reparcel·lació del referit Sector PRM-3 A del PGOU de Cullera, consistent a introduir unes variacions com a conseqüència d'una Modificació Puntual realitzada al Pla Parcial del Sector PRM-3 A, que va ser aprovat pel Ple de l'Ajuntament el 31.07.01 (BOP 29.08.01).
  
En la reparcel·lació aprovada per Resolució de data 28.06.99 es procedia a consignar els imports corresponents als terrenys de les parcel·les 99 i 101, del polígon 55, en no aconseguir-se la superfície mínima de parcel·la independent, quantitat que està a disposició dels seus titulars en la Caixa de Depòsits d'aquest ajuntament.
  
Així doncs, se sotmet a informació pública la referida modificació del projecte de reparcel·lació presentat per Sabeco, SA, i de conformitat amb el que estableixen els articles 69 i 46 de la citada Llei 6/94, Reguladora de l'Activitat Urbanística de la Generalitat Valenciana, es podran presentar al·legacions o suggeriments respecte d'això en el termini de 20 dies, comptat a partir de l'endemà de la publicació en el DOGV d'aquest anunci.
  
Els projectes sotmesos a informació, igual que la resta de la documentació anteriorment assenyalada, està a disposició de qualsevol interessat en les Oficines Municipals ubicades en la Plaça de la Mare de Déu núm. 5 d'aquesta localitat (3a. Planta Urbanisme).
  
Sense perjudici de la remissió de l'avís ja feta, es comunica també, per mitjà del present anunci, l'exposició pública de la modificació de la reparcel·lació presentada per Sabeco, SA, al senyor Ramiro Mor-te López (titular anterior parcel·la 99 del polígon 55) i senyor Francisco Ferrer Palero, en representació tant de les mercantils Safimar, SA, Petrocullera, SA, i ara Renovalencia 2010, SL (titular anterior parcel·la 101, polígon 55), als efectes previstos en l'article 58 de la Llei 30/92, modificada per la Llei 4/99, a fet de fer-los saber l'actuació que se sotmet a informació pública.
Diari Oficial de la Generalitat Valenciana


Sumari del DOGV 4008, del 28-05-2001 (2001/5005)

Informació pública de la suspensió de la concessió de llicències d'obres i activitat per a la instal·lació d'una estació base de telefonia mòbil i antenes repetidores.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4008

Data del DOGV
:   28-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5005


Organisme emissor
:   Ajuntament de Villar del Arzobispo

Tipus de document
:   Anunci

Informació pública de la suspensió de la concessió de llicències d'obres i activitat per a la instal·lació d'una estació base de telefonia mòbil i antenes repetidores. [2001/A5005]
  
El Ple de l'Ajuntament, en la sessió de data 27 d'abril de 2001, va adoptar l'acord següent:
  
«Suspendre la concessió de llicències d'obres i activitat per a la instal·lació d'estació base de la telefonia mòbil i antenes repetidores vinculades a la prestació del servei, davant de la falta de regulació legal i el necessari estudi detallat de les repercussions de la seua instal·lació, tant per al medi ambient com per a la salut de les persones.»
  
Aquesta suspensió es verifica a l'empara de l'article 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i tindrà vigència durant el termini d'un any a partir de la publicació d'aquest acord en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4131, del 20-11-2001 (2001/11182)

Notificació de la sentència dictada en les actuacions número 324/2001, a la senyora Ligia María Rodríguez Hernández.
--------------------------------------------------------------------------------------------------------------------

### Dades del document

Número de DOGV
:   4131

Data del DOGV
:   20-11-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/11125


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en les actuacions número 324/2001, a la senyora Ligia María Rodríguez Hernández. [2001/F11136]
  
Alberto Alonso-Leciñana Sáez, secretari del Jutjat de Primera Instància número 8 de València, per mitjà d'aquest edicte faig saber:
  
Que en aquest jutjat i amb el número 324/2001, es tramiten actuacions de divorci contenciós a instàncies del senyor Rafael Vílchez Calzado contra la senyora Ligia María Rodríguez Hernández, en les quals he acordat notificar la sentència dictada al demandat que s'esmenta, la part dispositiva de la qual és del tenor literal següent:
  
"Decisió. Que estime la demanda instada per la procuradora María Ángeles Blasco Marqués en nom i representació del senyor Rafael Vílchez Calzado contra la senyora Ligia María Rodríguez Hernández, i he de declarar i declare dissolt per divorci el matrimoni d'aquests amb tots els efectes legals inherents a tal declaració."
  
Ferma aquesta resolució, comuniqueu-la al Registre Civil on consta inscrit el matrimoni.
  
Aquesta és la meua sentència, que per la rebel·lia de la demandada es notificarà en legal forma, si no se sol·licitara la seua notificació personal dins del tercer dia, i contra la qual es podrà interposar un recurs d'apel·lació, que es podrà preparar davant d'aquest jutjat presentant l'escrit dins dels cinc dies següents a la notificació. Ho pronuncie, mane i firme."
  
I perquè valga de notificació en legal forma a la senyora Ligia María Rodríguez Hernández, en rebel·lia, expedisc i firme aquest edicte.
Diari Oficial de la Generalitat Valenciana


Sumari del DOGV 3911, del 05-01-2001 (2000/10688)

RESOLUCIÓ de 20 de desembre de 2000, de la Universitat de València, per la qual es fan públiques les llistes provisionals d'admesos i exclosos (torn lliure i quota de discapacitat) en les proves selectives per a l'accés al grup C, sector d'administració general, en torn lliure, per a proveir vacants d'administratius d'aquesta universitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3911

Data del DOGV
:   05-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/10888


Organisme emissor
:   Universitat de València

Tipus de document
:   Resolució

RESOLUCIÓ de 20 de desembre de 2000, de la Universitat de València, per la qual es fan públiques les llistes provisionals d'admesos i exclosos (torn lliure i quota de discapacitat) en les proves selectives per a l'accés al grup C, sector d'administració general, en torn lliure, per a proveir vacants d'administratius d'aquesta universitat. [2000/X10515]
  
Aquest Rectorat, fent ús de les atribucions que li confereix la legislació vigent, i una vegada acabats els terminis legals establerts en la convocatòria de les proves selectives per a l'accés al grup C, sector d'administració general, en torn lliure, d'administratius, fa pública la llista provisional d'admesos i exclosos (annex I).
  
Es prega als opositors que verifiquen no sols estar-hi admesos o exclosos, sinó que les dades personals (cognoms, nom i DNI) siguen correctes, així com les dades referents a la participació en l'exercici de mèrits (valencià i si escau l'idioma comunitari).
  
Les reclamacions sobre la llista publicada es podran presentar dins el termini de deu dies hàbils, comptats des del dia següent a la publicació d'aquesta resolució en el DOGV, al Servei de Recursos Humans (PAS) de la Universitat de València, carrer de l'Antiga Senda de Senent núm. 11-1r pis, de València.
Diari Oficial de la Generalitat Valenciana


Sumari del DOGV 4134, del 23-11-2001 (2001/11736)

RESOLUCIÓ de 8 de novembre de 2001, de la Direcció General de Producció Agrària de la Conselleria d'Agricultura, Pesca i Alimentació, sobre delegació en els caps dels serveis territorials de la resolució de les sol·licituds de transferència de vinya de vinificació en els casos en què la parcel·la el dret de la qual es cedeix i la parcel·la a plantar pertanyen a la mateixa província.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4134

Data del DOGV
:   23-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11941


Data del document
:   08-11-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Conselleria Agricultura, Pesca i Alimentació
    * competència administrativa
    * administració regional
    * delegació de poders
    * vinya

RESOLUCIÓ de 8 de novembre de 2001, de la Direcció General de Producció Agrària de la Conselleria d'Agricultura, Pesca i Alimentació, sobre delegació en els caps dels serveis territorials de la resolució de les sol·licituds de transferència de vinya de vinificació en els casos en què la parcel·la el dret de la qual es cedeix i la parcel·la a plantar pertanyen a la mateixa província. [2001/X11269]
  
La transferència de drets de replantació de vinya de vinificació està regulada en el Reial Decret 1472/2000, de 4 d'agost, pel qual es regula el potencial de producció vitícola.
  
Vist que, segons l'article 76 de la Llei de la Generalitat Valenciana 5/83, de 30 de desembre, de Govern Valencià, és facultat dels directors generals disposar tot allò que concerneix al règim intern dels serveis de la seua direcció i resoldre els expedients respectius, quan no siga facultat privativa del conseller o del subsecretari.
  
Atés que tots els controls a realitzar en el cas de transferències de drets de replantació dins d'una mateixa província corresponen als serveis territorials d'aquesta, a fi d'agilitar i aconseguir l'eficàcia necessària en l'execució d'aquestes transferències, resolc:
  
Delegar als caps dels serveis territorials de la Conselleria d'Agricultura, Pesca i Alimentació la resolució de les sol·licituds de transferència de drets de replantació de vinya de vinificació en els casos en què la parcel·la el dret de la qual es cedeix i la parcel·la a plantar pertanyen a la mateixa província.
Diari Oficial de la Generalitat Valenciana


Sumari del DOGV 4097, del 01-10-2001 (2001/9084)

Ressenya de l'Acord de la Comissió Territorial d'Urbanisme de Castelló, de 26 de juliol de 2001, pel qual s'aprova definitivament l'homologació i pla parcial Molí d'En Llop de Betxí.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4097

Data del DOGV
:   01-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9084


Data del document
:   12-09-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Betxí
    * pla d'urbanisme

Ressenya de l'Acord de la Comissió Territorial d'Urbanisme de Castelló, de 26 de juliol de 2001, pel qual s'aprova definitivament l'homologació i pla parcial Molí d'En Llop de Betxí. [2001/A9084]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló, de 26 de juliol de 2001, publicada amb les normes urbanístiques aprovades en el Butlletí Oficial de la Província de Castelló número 97, del dia 14 d'agost de 2001.
  
- Expedient 2000/0894. Aprovació definitiva de l'homologació i pla parcial Molí d'En Llop de Betxí.
Diari Oficial de la Generalitat Valenciana


Sumari del DOGV 4051, del 26-07-2001 (2001/7356)

Informació pública de la notificació per compareixença.
-------------------------------------------------------

### Dades del document

Número de DOGV
:   4051

Data del DOGV
:   26-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/7356


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Informació pública de la notificació per compareixença. [2001/7356]
  
De conformitat amb el que s'estableix en l'article 105.6 de la Llei 230/1963, de 28 de desembre, General Tributària, d'acord amb la Llei 66/1997, de 30 de desembre, i després d'intentada la notificació a les persones interessades per dues vegades, sense que haja sigut possible practicar-la per causes no imputables a l'administració tributària, es fa públic, mitjançant aquest anunci, que es troben pendents de notificar els actes la persona interessada i el procediment dels quals s'indiquen tot seguit:
  
Òrgan responsable: Dependència Regional de Recaptació de l'Agència Estatal d'Administració Tributària.
  
Lloc de compareixença: avinguda del Marqués de Sotelo, 6. 46987 València.
  
En virtut del que s'ha dit anteriorment, dispose que els subjectes passius tributaris indicats anteriorment o els representants d'aquests acreditats degudament hauran de comparéixer en el termini de 10 dies, comptadors des de l'endemà de la publicació d'aquesta resolució en el Diari Oficial de la Generalitat Valenciana, de dilluns a divendres, en horari de 09.00 hores a 14.00 hores, al lloc que s'assenyala, a l'efecte de practicar les notificacions dels actes esmentats.
  
Així mateix, es fa saber a les persones interessades que, si no compareixen en el termini indicat, la notificació s'entendrà produïda a tots els efectes legals des de l'endemà del venciment del termini indicat per a comparéixer.
Diari Oficial de la Generalitat Valenciana


Sumari del DOGV 4052, del 27-07-2001 (2001/7252)

Informació pública de l'aprovació inicial del projecte d'urbanització de l'antic camí de Pedreguer, de l'Ajuntament d'Ondara.
-----------------------------------------------------------------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7252


Organisme emissor
:   Ajuntament d'Ondara

Tipus de document
:   Anunci

Informació pública de l'aprovació inicial del projecte d'urbanització de l'antic camí de Pedreguer, de l'Ajuntament d'Ondara. [2001/S7252]
  
El ple de l'Ajuntament d'Ondara del dia 28 de juny de 2001, acordà aprovar inicialment el projecte d'urbanització de l'antic camí de Pedreguer, redactat pels arquitectes tècnics, el senyor José Ferrer Montaner i el senyor José Joaquín Vaquer Mulet.
  
Cosa que se sotmet a informació pública durant el termini de 20 dies, a partir de l'endemà de la inserció d'aquest anunci en el Diari Oficial de la Generalitat Valenciana.
  
Es comunica que, en cas de no presentar-se cap reclamació, aquest acord s'entendrà definitivament aprovat.
Diari Oficial de la Generalitat Valenciana


Sumari del DOGV 3909, del 03-01-2001 (2001/900045)

Ajuntament de Polop. Informació pública de la convocatòria de dues places laborals en propietat, una de serveis diversos i una altra de jardiner.
-------------------------------------------------------------------------------------------------------------------------------------------------

### Dades del document

Número de DOGV
:   3909

Data del DOGV
:   03-01-2001

Secció del DOGV
:   I. DISPOSICIONS GENERALS

Número del document
:   2001/900045


Data del document
:   29-11-2000

Organisme emissor


Tipus de document
:   Convocatòria

Descriptors 

:   * Polop
    * administració local
    * personal de serveis
    * concurs administratiu

Ajuntament de Polop. Informació pública de la convocatòria de dues places laborals en propietat, una de serveis diversos i una altra de jardiner. [2000/Q10212]  
Resolució de 14 de novembre del 2000, de l'Ajuntament de Polop (Alacant), que fa referència a la convocatòria de dues places laborals en propietat , una d'oficial de serveis diversos i l'altra de jardiner.  
En el Butlletí Oficial de la Província d'Alacant número 273, de data de 27 de novembre de 2000, es publicaren les bases de les places següents:  
- Una plaça laboral en propietat d'oficial de serveis diversos. Sistema de selecció: concurs oposició.  
- Una plaça laboral en propietat de jardiner. Sistema de selecció: concurs oposició.   
El termini de presentació de sol·licituds serà de 20 dies naturals, comptats des de l'endemà de la publicació d'aquest anunci en el Boletín Oficial del Estado.   
Polop, 29 de novembre de 2000.- L'alcalde: Alejandro Ponsoda Bou.
Diari Oficial de la Generalitat Valenciana


Sumari del DOGV 3991, del 03-05-2001 (2001/3296)

Ressenya de l'acord de la Comissió Territorial d'Urbanisme, de 21 de desembre de 2000, pel qual es declara definitivament aprovada la modificació número 15 (ordenances) del Pla General d'Ordenació Urbana d'Ontinyent.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3296


Data del document
:   23-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Ontinyent
    * pla d'urbanisme

Ressenya de l'acord de la Comissió Territorial d'Urbanisme, de 21 de desembre de 2000, pel qual es declara definitivament aprovada la modificació número 15 (ordenances) del Pla General d'Ordenació Urbana d'Ontinyent. [2001/X3296]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'acord de la Comissió Territorial d'Urbanisme de 21 de desembre de 2000, que va ser publicat juntament amb les normes urbanístiques aprovades en el Butlletí Oficial de la Província de València número 21, de 25 de gener de 2001.
  
Expedient: 33796710.
Diari Oficial de la Generalitat Valenciana


Sumari del DOGV 3993, del 07-05-2001 (2001/3455)

Informació pública de la sol·licitud d'expedició de duplicat del títol de Graduat Escolar.
------------------------------------------------------------------------------------------

### Dades del document

Número de DOGV
:   3993

Data del DOGV
:   07-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3455


Organisme emissor
:   Conselleria de Cultura i Educació

Tipus de document
:   Anunci

Informació pública de la sol·licitud d'expedició de duplicat del títol de Graduat Escolar. [2001/A3455]
  
La senyora Isabel Vanacloig Forner ha sol·licitat, per pèrdua de l'original, l'expedició de duplicat de títol de Graduat Escolar, les dades del qual s'indiquen a continuació.
  
Titular del document: Isabel Vanacloig Forner, nascuda el 22 d'abril de 1961 a Manises, província de València, amb document nacional d'identitat número 76223078.
  
Tipus de document: Graduat Escolar, expedit pel Ministeri d'Educació i Ciència el dia 29 de març de 1993, i registrat en el llibre 5, foli 163, número 2205355011.
  
Centre docent que lliurà l'original: E.P.A. Font de Sant Lluís de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14 en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 4109, del 18-10-2001 (2001/9885)

Informació pública del nomenament com a funcionaris en pràctiques per a la provisió de llocs pertanyents a l'escala d'administració general, auxiliar administratiu.
--------------------------------------------------------------------------------------------------------------------------------------------------------------------

### Dades del document

Número de DOGV
:   4109

Data del DOGV
:   18-10-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/9885


Organisme emissor
:   Ajuntament d'Oliva

Tipus de document
:   Anunci

Informació pública del nomenament com a funcionaris en pràctiques per a la provisió de llocs pertanyents a l'escala d'administració general, auxiliar administratiu. [2001/A9885]
  
Resolució de 3 de setembre de 2001, de l'Ajuntament d'Oliva, pel qual es fa públic el nomenament de funcionaris en pràctiques.
  
Per tal de complir el que disposa l'article 10 del Decret 33/1999, de 9 de març, del Govern Valencià, es fa públic el nomenament de funcionaris en pràctiques que s'han efectuat a proposta del corresponent tribunal qualificador.
  
Les funcionàries nomenades per la resolució d'aquesta Alcaldia corresponen a la senyora María Carmen Sanchis Pla, amb document nacional d'identitat número 90537524L, la senyora Ana María Estruch Escrivá, amb document nacional d'identitat número 21601922F, la senyora Rosa María Tomás Escrivá, amb document nacional d'identitat número 73794257P, i la senyora María Amparo Soriano Galindo, amb document nacional d'identitat número 16027258I, pertanyents a l'escala administració general, plaça auxiliar administratiu, enquadrades en el grup D.